b'\n_START_ARTICLE_\nTomus ad Antiochenos\n_START_PARAGRAPH_\nTomus ad Antiochenos (Synodalskrivelse til Antiochenerne) er en synodalskrivelse forfattet af Athanasius af Alexandria som blev sendt til de kristne menigheder i Antiochia. Athanasius beretter deri om resultaterne af koncilet i Alexandria 362 der som m\xc3\xa5l havde haft at komme til en forst\xc3\xa5else af de teologiske foruds\xc3\xa6tninger for et kirkef\xc3\xa6llesskab. I\xc2\xa04.\xc2\xa0\xc3\xa5rhundredes tvistigheder om den trinitariske teologi spillede denne synodalskrivelse en central rolle._NEWLINE_Centralt er det \xe2\x80\x93 p\xc3\xa5 grundlag af bekendelsen fra Nic\xc3\xa6a 325 \xe2\x80\x93 at n\xc3\xa5 til teologisk enighed. Gennem den indsigt at visse teologiske stridspunkter i den arianske strid ikke beroede p\xc3\xa5 forskelle i troen, men p\xc3\xa5 forskellige sproglige forhold, bereder skrivelsen vejen for de tre kappadokiers trinitetsteologiske sprogtilpasning: Basileios den Store, hans broder Gregor af Nyssa og deres f\xc3\xa6lles ven Gregor af Nazianz udm\xc3\xb8ntede efterf\xc3\xb8lgende udtrykket "et v\xc3\xa6sen" (gr.\xc2\xa0ousia) og "Guds tre personer" (ty. Hypostasen) som koncilet i Konstantinobel 381 afgjorde sig for.'